2008. na filmu
2008. godina se ne smatra osobito značajnom za filmsku umjetnost ali je uključivala neke hvaljene filmove, kao što su Valcer s Bashirom, Gran Torino, Happy-Go-Lucky, Vitez tame, The Hurt Locker, Neka uđe onaj pravi, Hrvač, Gomora, Razred, WALL-E, Sumnja, Synecdoche, New York, Tako dugo sam te volio, Anvil! i Božićna priča.

Značajniji anime filmovi bili su Ponyo na litici uz more, La Maison en Petits Cubes i The Sky Crawlers. Na području bivše Jugoslavije, značajniji filmovi bili su Turneja, Sretna zemlja, Čarlston za Ognjenku, Srpski ožiljci, Nije kraj i Za vedno.

Događaji 
22. januar - Australijski glumac Heath Ledger iznenada umire od predoziranja lijekovima u dobi od 29 godina; smrt mlade zvijezde na vrhuncu popularnosti u javnosti izaziva najveći šok od sličnih slučajeva Jamesa Deana 1955. i Brucea Leeja 1973.; mada, za razliku od njih Ledger neće postati pop ikona svog doba, tragedijom stvoreni publicitet će izuzetno efektno iskoristiti marketinška kampanja filma Vitez tame, drugog nastavka sage o Batmanu gdje je Ledger tumačio lik Jokera, te će nekoliko mjeseci kasnije, nakon premijere, 'Vitez tame slomiti sve rekorde gledanosti te za samo jedan dan zaraditi 67,1 milijuna $, a za tri dana 158,4 milijuna $ u američkim kinima, odnosno postati tek drugi film od Titanika iz 1997. kome je uspjelo zaraditi preko milijardu dolara u svjetskim kinima;  Ledger sljedeće godine osvaja BAFTA, Zlatni globus i Oscar, što je prvo posthumno priznanje za ulogu nakon nagrade Peteru Finchu za film TV-mreža iz 1976.
30. januar - U Srbiji premijerno prikazan Čarlston za Ognjenku, film Uroša Stojanovića koji izaziva pažnju prije svega zbog neobično visokog budžeta za kinematografije zemalja bivše Jugoslavije, pri čemu je najveći deo otpao na najsuvremenije specijalne efekte koji zauzimaju 40 minuta trajanja, što je velika količina čak i za hollywoodske standarde ; usprkos mlakih kritika i neuspjeha da izazove naročitu pažnju u inozemstvu, film postiže komercijalan uspjeh u samoj Srbiji.
14. april - Premijerno prikazan Iron Man, superherojski film koji predstavlja adaptaciju istoimenog stripa o superheroju koga tumači Robert Downey, Jr., odnosno prvi dio izuzetno ambicioznog projekta kojim izdavačka kuća Marvel Comics nastoji stvoriti više pomoću crossovera povezanih filmskih serija temeljenih na svojim stripovima; Iron Man postiže dobre kritike, ali i izvrsne komercijalne rezultate te će, usprkos toga što je na kraju godine ostato zasjenjen Vitezom tame temeljenog na stripu konkurentske kuće DC Comics, od Downeya učiniti jednu od najvećih zvijezda te uspješno započeti Marvelov filmski univerzum kako najveću filmsku seriju svih vremena.
13. maj - Na Kanskom festivalu prikazan Valcer s Bashirom, polu-autobiografski film izraelskog redatelja Ari Folman koji predstavlja neobičan spoj animiranog i dokumentarnog filma i u kojem na inventivan i nekonvencionalan način izlaže izraelsku odgovornost za Libanonski rat 1982. kao i ulogu u masakru u Sabri i Šatili; iako kontroverzan zbog osjetljive teme, film je pobrao gotovo jednoglasne pohvale kritičara.
 ljeto - Filmovi o superujancima su zajedno činili čak 30% ukupne zarade od 4,2 milijarde $ tijekom ljeta.
 4. septembar - Na Venecijanskom festivalu premijerno prikazan The Hurt Locker, ratni film Kathryn Bigelow; ostvarenje koje prikazuje tada aktualni rat u Iraku iz perspektive američkog vojnika izaziva pažnju svojim naturalizmom i glavnom ulogom Jeremyja Rennera; zahvaljujući redovnoj distribuciji koja u SAD počinje sljedeće godine, Bigelow će postati druga žena nominirana za Oscara za režiju, a njen film na kraju osvojiti i glavnu nagradu.  
 17. novembar - U Los Angelesu premijerno prikazan Sumrak, film Catherine Hardwicke koji predstavlja adaptaciju istoimenog ljubavno-vampirskog romana Stephenie Meyer; slično kao i predložak, film će biti žestoko napadan i proglašavan bezvrijednim od strane kritičara, ali će svejedno postići izuzetan komercijalni uspjeh, te, između ostalog, postavlja rekord kao najkomercijalniji film jedne ženske redateljice sa zaradom od 193 milijuna $ u američkim kinima; njime započinje Sumrak saga, izuzetno popularna i lukrativna filmska serija, jedna od rijetkih koja se uglavnom oslanja na žensku publiku, odnosno gdje 75% publike čine osobe ženskog spola.
 tokom godine - Will Smith je bio najbolje plaćen glumac godine te je zaradio 80 milijuna $ te godione, dok je na drugom mjestu bio Johnny Depp sa 72 milijuna $; Smith je također do te godine snimio osam uzastopnih filmova za redom koji su zaradili preko 100 milijuna $ u ameirčkim kinima.
 tokom godine - Pad prodaje novina i tiska dovodi do toga da su razni filmski kritičari ili dobili otkaze ili su recenzije morali nastavljati u obliku kolumne na internet izdanjima novina.

 Smrti 

 Najkomercijalniji filmovi u svjetskim kinima 

Čak pet od deset najuspješnijih filmova bili su nastavci.

 Nagrade 

Zlatna palma, Cannes:Entre le murs, Laurent Cantet, Francuska

Zlatna arena, Pula:Ničiji sin, Arsen Anton Ostojić

Zlatni medvjed, Berlin:Tropa de Elite'', José Padilha, Brazil

Izvori

Vanjske veze 

 2008.  na Internet Movie Database
 2008. na filmu na Numbers
 100 najhvaljenijih filmova 2008. na Rotten Tomatoes
 Najbolji filmovi 2008. prema Films101